Han er utdannet lærer fra Oslo offentlige lærarskule og arbeidet 1969-1990 som lærer, senere rektor, ved Edland skole. Fra 1991 var han avdelingsleder ved Folkekulturstudiet ved Telemark lærerhøgskole. Han var medlem av Vinje kommunestyre 1970–1978 og var speiderleder i mer enn 25 år. Han har skrevet melodi til dikt av Olav H. Hauge, Tarjei Vesaas og Olav Mosdøl, musikk til to kirkespill, tekster til irske folketoner, og oversatt tekster av Hank Williams. Blant hans elever er Arve Moen Bergset. Bratland har samarbeidet med blant andre felespiller Annbjørg Lien og organist Iver Kleive. Bratland har hovedsakelig gitt ut musikk på Kirkelig kulturverksted.